A Központi Statisztikai Hivatal adatai szerint 2018 első felében a teljes munkaidőben dolgozók bruttó átlagfizetése 11,9 százalékkal volt magasabb, mint 2017 első felében. 2018 első félévére vetítve 324400 forint volt a bruttó és 215700 forint a nettó átlagkereset, ha csak a június nézzük, akkor 329600 forint volt a bruttó és 219200 forint a nettó átlagkereset – írja a KSH elemzésében.

A bruttó átlagkereset a pénzügyi és biztosítási területen volt a legmagasabb (618200 forint), a turizmus, vendéglátás területén a legalacsonyabb (208 200 forint). A rendszeres (különjuttatások nélküli) bruttó kereset 301 800 forint volt. A fogyasztói árak előző év azonos időszakához mért 2,3 százalékos növekedése mellett a reálkereset 9,4 százalékkal emelkedett.